Feng Xiaoting. Feng Xiaoting (1985-yil 22-oktyabrda tugʻilgan) — xitoylik professional futbolchi, hozirda Xitoy Superligasining "Shanhai Shenhua " klubida oʻynaydi. Klubdagi faoliyati. Feng Xiaoting futbolchilik faoliyatini 2003-yilgi liga mavsumida Sichuan Guancheng bilan boshlagan va u yerda tezda kuchli futbolchi sifatida oʻzini namoyon qilgan. U bor-yoʻgʻi 17 yoshda boʻlishiga qaramay, ularni bir necha oʻyinlarda sardorlik qilgan va Xitoyning professional futbolidagi eng yosh klub sardoriga aylangan. 2003-yil dekabr oyida Feng Liga 1 jamoasi „Nant“ bilan qisqa sinovdan oʻtgan, ammo klubga qoʻshila olmagan. Uning ikkinchi mavsumi jiddiy jarohat olib, 2004-yilgi liga mavsumining koʻp qismini oʻtkazib yuborgan. Feng 2008-yilning yozida A Seriya vakili AC Siena bilan shartnoma imzolashga yaqin kelgan. Ularning sport direktori Manuel Gerolin 2008-yilgi Yozgi Olimpiada oʻyinlarida Xitoyning 23 yoshgacha boʻlgan milliy terma jamoasining barcha oʻyinlarini tomosha qilgan. Dalian bilan shartnomasi tugash arafasida Feng 2009-yilgi mavsum oldidan K-liga jamoalari Chunnam Dragons, Jeju United va Daegu FCdan takliflar olgan. Oxir-oqibat, u „Daegu“ FC bilan ikki yillik shartnoma imzolagan. Feng klubdagi debyutini 2009-yilning 22-martida Poxang Stilersga qarshi oʻyinda (2:2) oʻtkazgan. 2010-yil 29-yanvarda Feng K-liga chempioni Jeonbuk Hyundai Motors bilan shartnoma imzolagan. Feng oʻsha mavsumda Jeonbukning himoya chizigʻida asosiy tarkibga kira olmagan va tez orada klub tomonidan isteʼfoga chiqarilgan. Feng 2011-yilgi mavsum boshlanishidan oldin Xitoy Superligasi vakili Guanzhou Evergrand bilan shartnoma imzolashga qaror qilgan. Oʻsha yili kuchli himoya bilan butun mavsum davomida bor-yoʻgʻi 23 ta gol oʻtkazib yuborgan Guanzhou oʻzining birinchi oliy divizondagi chempionligini qoʻlga kiritgan. 2012-yilgi mavsumda Feng Oliy ddivizion chempionligini va Xitoy FA kubogini qoʻlga kiritgan. Xalqaro faoliyati. Fengni Xitoy terma jamoasiga birinchi marta 2004-yilning 17-martida Myanmaga qarshi oʻyinda ishtirok etish uchun oʻsha vaqtdagi bosh murabbiy Arie Xoan chaqirgan. 2018-yil 20-noyabr kuni Feng oʻzining ilk xalqaro golini Falastinga qarshi oʻyinda (1:1) kiritgan. Shaxsiy hayoti. Feng 2009-yil 16-fevralda Xitoyning CCTV milliy televizion tarmogʻida ishlaydigan Chjao Yinging bilan oila qurgan. Yutuqlar. Klub. Dalian Shide Guangzhou Evergrand Xalqaro. Xitoy milliy futbol jamoasi